**Tenk Községi Önkormányzati Képviselő - testületének 1/2016.(I.06.) számú határozata:**

Tenk Község Önkormányzat Képviselő-testülete a Fejlesztési és Koordinációs Központ Nonprofit Kft.-be történő belépésről szóló előterjesztést megtárgyalta és a következő határozatot hozta:

1.) A Képviselő- testület határoz arról, hogy Tenk Községi Önkormányzat tagként belép a Fejlesztési és Koordinációs Központ Nonprofit Kft.–be, olyan módon, hogy megvásárolja az alapítók – azaz Ecséd Község Önkormányzata, Heréd Község Önkormányzata, Heves Város Önkormányzata és Kisköre Város Önkormányzata - egyenként 25.000,- Ft névértékű üzletrészét, melynek eredményeképpen 100.000,- Ft névértékű üzletrésszel fog rendelkezni a Társaságban. A Képviselő-testület felhatalmazza a polgármestert a négy üzletrész adásvételi szerződés aláírására.

2.) A Képviselő-testület határoz arról, hogy az Önkormányzat a társaságon belül a 100.000,- Ft névértékű üzletrész megvásárlásának fedezetéül mindösszesen 100.000,- Ft összeget törzsbetétként a pénzmaradvány terhére biztosítja és az üzletrész adásvételi szerződés aláírását követően az üzletrészükből eladó önkormányzatok rendelkezésére bocsátja.

3.) A Képviselő-testület határoz arról, hogy Tenk Községi Önkormányzat, mint belépő tag jóváhagyja a Fejlesztési és Koordinációs Központ Nonprofit Kft. ügyvezetőjének Kovács Mihálynak kinevezését és munkabérét, továbbá határoz arról, hogy az ügyvezető felett az alap munkáltatói jogokat a Társaság taggyűlése gyakorolja, az egyéb munkáltatói jogok gyakorlására pedig kijelöli Heves Város Önkormányzatának – mint alapító tagnak - polgármesterét, felhatalmazza továbbá Heves Város Önkormányzatának polgármesterét arra, hogy a munkaszerződést az ügyvezetővel megkösse.

4.) A Képviselő-testület felhatalmazza a polgármestert, hogy a változásbejegyzés során esetlegesen felmerülő hiánypótlás esetén az Önkormányzat hatáskörébe tartozó hiánypótlással érintett tárgykörben önálló döntést hozzon.

Határidő: 2016. január 10.

Felelős: Szopkó Tamás polgármester

**Tenk Községi Önkormányzati Képviselő - testületének 2/2016.(I.06.) számú határozata:**

Tenk Községi Önkormányzat Képviselő- testülete megtárgyalta a folyószámlahitel felvételéről szóló előterjesztést és a következő határozatot hozta:

1. Tenk Községi Önkormányzat Képviselő- testülete 7.000.000,- Ft összegű folyószámlahitel Gyöngyös- Mátra Takarékszövetkezettől történő felvételéről döntött, 2016. december 31-ig terjedő időszakra, az önkormányzat éven belüli, likviditási gondjainak megoldása érdekében.
2. A hitel és járulékai visszafizetésének biztosítékául az önkormányzat költségvetési bevételeit, ezen belül elsősorban a saját bevételeket, a normatív hozzájárulásokat és egyéb támogatásokat ajánlja fel, különös tekintettel a helyi adóbevételekre, figyelembe véve a mindenkor hatályos államháztartási jogszabályokat.
3. Az Önkormányzat kötelezettséget vállal arra, hogy a hitel visszafizetés időtartama alatt a kért hitelt és járulékait a futamidő évében a költségvetésbe betervezi és jóváhagyja, illetve költségvetési előirányzat módosításai során figyelembe veszi.
4. A Képviselő- testület felhatalmazza a polgármestert, hogy a folyószámlahitel felvételével kapcsolatban a Gyöngyös- Mátra Takarékszövetkezetnél eljárjon, az ügylet egyéb feltételeiben megállapodjon, a hitelszerződést aláírja az Önkormányzat képviseletében.

Felelős: Szopkó Tamás polgármester

Határidő: Azonnal